Alboraia es prepara per a “El Dia + Curt”
12 de desembre de 2023

Amb sis curtmetratges, incloent-hi un guanyador al Premi millor curtmetratge de ficció Berlanga 2023, el Festival del Dia + Curt es duu a terme el dia 21 de desembre al Teatro l’Agrícola Alboraia. L'esdeveniment acull enguany una sèrie d'obres cinematogràfiques, úniques i captivadores que són producte del poder i la capacitat de creació per cadascun de les directores i directors.

L'Institut Valencià de Cultura i l'Ajuntament d'Alboraia, representat per Miguel Chavarría, alcalde de la localitat, s'uneixen en col·laboració per mitjà de la regidoria de Cultura liderada per Conxa Villena Sierra, fomentat especialment la producció valenciana.

Durant el festival es projectaran curtmetratges de diverses categories i gèneres, entre ells, animació, documental i ficció.

En el gènere d’animació es projectarà un curtmetratge “Tot esta perdut” d'una família quasi normal, el matrimoni Pérez es planteja fecundar un ou que ella va posar. 

En el gènere de ficció, es projectaran diversos curts. Entre ells, el curtmetratge guanyador del premi Berlanga 2023 al millor curtmetratge de ficció, “Hàbitat”, on es retrata la vida d'una dona que dia a dia observa un edifici i la vida en el seu interior, fins que un dia decideix acomiadar-se. Així mateix, David Valero ens presenta “La història interminable”, on mostra el dia a dia de Teresa en una casa de camp, a l'estiu. D'altra banda, Elena Piquer ens presenta “Adriana en l'oblit”, on un guionista intenta escriure una història de desamor i abandó inspirada en la seua productora, una dona d'uns 50 que ja sent estar en una altra lliga. Però s'adona que el personatge no funciona. I Manuel Ochoa, que ens presenta “Passant Terol”, la història d'un pastor i d'un jove fotògraf que viatgen junts en una furgoneta per una província oblidada.

Finalment, tancant el festival, en gènere ficció documental, Lorenzo Carbonell ens presenta “Petrichor”, on el protagonista és Jack, un gos que viu en una casa a la meitat del bosc amb Erik, el seu propietari. Va molestant a tots els animals que es troba i destrossant la naturalesa, la vida és un joc per a ell. Un incendi inesperat li farà canviar el seu comportament.

L'entrada al Festival del Dia + Curt és totalment gratuïta, i se celebrarà el 21 de desembre, de 19.00 a 21.00 en el Teatre Agrícola (carrer Cervantes, 3, 46120, Alboraia). A més de totes estes projeccions, es comptarà amb la presència d'alguns directors/as els qui faran una breu presentació del curt i atendran les qüestions del públic.